CELEX: 32011R0762
Language: lt
Date: 2011-07-29 00:00:00
Title: 2011 m. liepos 29 d. Komisijos įgyvendinimo reglamentas (ES) Nr. 762/2011 dėl tam tikrų prekių klasifikavimo Kombinuotojoje nomenklatūroje

3.8.2011   
            
            
               LT
            
            
               Europos Sąjungos oficialusis leidinys
            
            
               L 200/4
            
         KOMISIJOS ĮGYVENDINIMO REGLAMENTAS (ES) Nr. 762/2011
   2011 m. liepos 29 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant 2 skiltyje nurodytą KN kodą, remiantis šios lentelės 3 skiltyje išdėstytais motyvais;
            
         
               (4)
            
            
               reikėtų numatyti, kad valstybių narių muitinių išduota šio reglamento nuostatų neatitinkančia privalomąja tarifine informacija dėl prekių klasifikavimo Kombinuotojoje nomenklatūroje, vadovaujantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalimi, jos turėtojas galėtų remtis dar tris mėnesius;
            
         
               (5)
            
            
               Muitinės kodekso komitetas per pirmininko nustatytą laikotarpį nepareiškė nuomonės,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytą KN kodą.
   2 straipsnis
   Valstybių narių muitinių pateikta privalomąja tarifine informacija, neatitinkančia šio reglamento nuostatų, dar galima remtis tris mėnesius vadovaujantis Reglamento (EEB) Nr. 2913/92 12 straipsnio 6 dalimi.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. liepos 29 d.
      
         
            Komisijos vardu, Pirmininko vardu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Tuščiaviduris cilindro formos plieninis gaminys be sriegių, pagamintas ne iš nerūdijančio plieno, padengtas cinku (greitvinė). Vienas jo šonas visiškai atviras. Vienas galas šiek tiek išlenktas į išorę. Kito galo briauna aštri, pjaunanti.
                  Gaminys naudojamas kaip tvirtinimo detalė, jį įkalant į išgręžtą skylę, pavyzdžiui, greitam lentjuosčių pritvirtinimui prie betoninės sienos. Dėl aštraus galo jį lengviau įkalti. Tuščiavidurė konstrukcija, atviras šonas ir į išorę išlenktas galas padidina gaminio laikančiąją galią, kai jis įkalamas iki galo.
                  
                      (1)
                     Žr. paveikslą
                  
               
               
                  7317 00 90
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 7317 00 ir 7317 00 90 atitinkančiais prekių aprašymais.
                  Gaminys nepriskirtinas 7318 pozicijai, nes gaminio konstrukcija nėra panaši nei į vieno iš toje pozicijoje nurodytų gaminių.
                  Gaminys nepriskirtinas ir 7326 pozicijai bei nelaikytinas sienos kaiščiu iš plieno, nes dėl gaminio konstrukcijos jis neskirtas varžtams į mūrinę sieną tvirtinti.
                  Gaminys panašus į vinį, priskiriamą 7317 pozicijai, ir atlieka tokią pačią funkciją. Kad tvirtinamas objektas, pavyzdžiui, lentjuostė, būtų gerai pritvirtintas, užtenka gaminį iki galo įkalti.
                  Todėl gaminys klasifikuotinas kaip kiti gaminiai iš plieno, panašūs į vinis, priskiriant KN kodą 7317 00 90.
               
            
         
      
         (1)  Paveikslas pateikiamas tik informacijai.